Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 726/13/7701	Bardejov, 22.10.2013
EEČ : 2-54-103-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d/ Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
stíhanej za prečin krádeže podľa § 212 ods. 2 písm. d/ Tr. zákona na tom skutkovom základe, 
                                                                                                                že 
dňa 08.08.2013 v čase okolo 05.30 hod. v katastrálnom území obce XXXXX, okr. XXXXX, v časti zvanej XXXXX, z lesného porastu XXXXX parcelného čísla XXXXX vedeného na liste vlastníctva č. XXXXX ako lesný pozemok, bez povolenia odcudzila na zemi nachádzajúcu sa drevnú hmotu buk v množstve 0,05 m3, čím takto XXXXX spôsobila škodu vo výške 0,95 eur.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Obvodného oddelenia PZ v XXXXX sp.zn. XXXXX zo dňa 16.09.2013 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX za prečin krádeže podľa § 212 ods. 2 písm. d/ Tr. zákona na tom skutkovom základe, že dňa 08.08.2013 v čase okolo 05.30 hod. v katastrálnom území obce XXXXX, okr. XXXXX, v časti zvanej XXXXX, z lesného porastu č. XXXXX parcelného čísla XXXXX, vedeného na liste vlastníctva č. XXXXX ako lesný pozemok, bez povolenia odcudzila na zemi nachádzajúcu sa drevnú hmotu buk v množstve 0,05 m3, čím takto XXXXX spôsobila škodu vo výške 0,95 eur.

Po skončení skráteného vyšetrovania predložil dňa 21.10.2013 poverený príslušník Obvodného oddelenia PZ v XXXXX podľa § 209 ods. 1 Tr. poriadku Okresnej prokuratúre XXXXX vyšetrovací spis sp.zn. XXXXX na ďalšie konanie.

Preskúmaním na vec sa vzťahujúceho vyšetrovacieho spisu bolo zistené, že sú splnené podmienky na postup prokurátora podľa ustanovenia § 216 Tr. poriadku, pretože obvinená XXXXX sa vo svojej výpovedi konanej dňa 27.09.2013 na Obvodnom oddelení PZ v XXXXX pred povereným príslušníkom PZ k spáchaniu skutku kladenému jej za vinu uznesením sp.zn. XXXXX zo dňa 16.09.2013 priznala, popísala jeho spáchanie               a oľutovala svoj čin. Taktiež urobila vyhlásenie, že spáchala skutok, za ktorý je stíhaná a vyslovila súhlas s podmienečným zastavením trestného stíhania.

Obvinená XXXXX vo svojej výpovedi uviedla, že dňa 08.08.2013 sa rozhodla, že pôjde do lesa na drevo, ktoré potrebovali do pece na varenie. Z domu si zobrala starý kočiar, do ktorého nakladala drevo, ktoré bolo porozhadzované na zemi po ťažbe. Na zber dreva nemala žiadne povolenie, ale vedela, že ho musí mať, pretože jej p. XXXXX povedal, že povolenie dávajú na XXXXX. Cestou domov na rómsku osadu ju na poľnej ceste zastavil p. XXXXX, ktorému povedala, že nemá povolenie na zber dreva a taktiež mu uviedla, odkiaľ drevo zobrala. Následne prišli policajti, ktorým odcudzené drevo vydala.

Zo zápisnice o výsluchu svedka XXXXX, splnomocneného zástupcu poškodeného - XXXXX je zrejmé, že pracuje ako XXXXX. Dňa 08.08.2013 v čase okolo 07.15 hod. videl XXXXX schádzať z lesa z oblasti XXXXX katastrálneho územia obce XXXXX, okr. XXXXX, ktorá mala na vozíku naukladanú drevnú hmotu buk. Zastavil ju a privolal hliadku polície, pretože vedel, že nebola pre povolenie na zver drevnej hmoty. Políciou bolo zistené, že sa jedná o XXXXX ktorá uviedla, že povolenie na zber drevnej hmoty nemá. Ďalej uviedol, že drevná hmota bola odcudzená z porastu XXXXX parcelné číslo XXXXX vedeného na liste vlastníctva č. XXXXX ako lesný pozemok a jednalo sa o drevnú hmotu buk voľne ležiacu na zemi v množstve 0,05 m3, odcudzením ktorej bola XXXXX spôsobená škoda vo výške 0,95 eur, ktorú si nežiadajú uhradiť z dôvodu, že odcudzená drevná hmota im bola vrátená policajtmi dňa 08.08.2013.

	Z listinných dôkazov, a to potvrdenia o zaistení veci a záznamu o vrátení veci Obvodného oddelenia PZ v XXXXX zo dňa 08.08.2013 je zrejmé, že obvinená XXXXX dňa 08.08.2013 vydala odcudzenú drevnú hmotu buk v množstve 0,10 priestorového metra (0,05 m3), ktorá bola toho istého dňa vrátená lesníkovi XXXXX.

Z charakteristík na obvinenú XXXXX a odpisu registra trestov vyplýva, že XXXXX viedla riadny život, doteraz nebola súdne trestaná a v evidencii priestupkov Obvodného úradu XXXXX, odbor všeobecnej vnútornej správy nemá žiaden záznam. V mieste trvalého bydliska je hodnotená všeobecne, je matkou dvoch detí, býva XXXXX spolu s manželom a deťmi a ďalším dieťaťom, ktoré má v pestúnskej starostlivosti, nevlastní žiaden majetok a jej správanie nebolo riešené komisiou na ochranu verejného poriadku..

	V zmysle ustanovenia § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ 	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a 	zrozumiteľne,
b/ 	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c/ 	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Pri prečine krádeže podľa § 212 ods. 2 písm. d/ Tr. zákona je trestná sadzba trestu odňatia slobody až na dva roky.

Vzhľadom na to, že u obvinenej XXXXX boli splnené zákonné podmienky na postup podľa ustanovenia § 216 ods. 1 Tr. poriadku, bolo potrebné rozhodnúť tak, ako je uvedené vo výrokovej časti tohto uznesenia.

Obvinenej XXXXX bola v súlade s ustanovením § 216 ods. 2 Tr. poriadku určená skúšobná doba na 12 (dvanásť) mesiacov. Skúšobná doba začína plynúť právoplatnosťou tohto uznesenia. 

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia.  

	Sťažnosť má odkladný účinok. (§ 185 a nasl. Tr. por.)

JUDr. Alena Džmurová
prokurátorka